*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*168. számú előterjesztés*

Bátaszék Város Önkormányzat Képviselő-testületének 2022. augusztus 31-én

15 órakor megtartandó ülésére

Bátaszéki székhelyű civil szervezetek 2022. II. félévi támogatása

|  |
| --- |
| **Előterjesztő:** dr. Bozsolik Róbert polgármester**Készítette** : Diószeginé Halász Orsolya ügyintéző dr. Firle-Paksi Anna aljegyző **Törvényességi ellenőrzést végezte:** Kondriczné dr. Varga Erzsébet jegyző**Tárgyalja:**KOIS Bizottság 2022.08.29.PG Bizottság 2022.08.30. |

**Tisztelt Képviselő-testület!**

Bátaszék Város Önkormányzata a 2022. évi költségvetési rendeletének hatályba lépését követően értesítette a városban működő civil szervezeteket, hogy mivel jelentős forráselvonások érték az önkormányzatokat – így Bátaszék Város Önkormányzatát is –ezért a civil szervezetek támogatására szánt (I. féléves) keretösszeg 2.500.000,- Ft.

A II. féléves támogatás igényét szolgáló pályázat kiírását feltételesen az év második felére ütemezte.

Bátaszék Város Önkormányzatának Képviselő-testülete a 2022. évi költségvetési rendelet I. számú módosításával - az eddigi előirányzat bővítésével - további 2.750.000,- Ft keretösszeget biztosított – jelen előterjesztésben is feltüntetett támogatási keretek egyidejű meghatározásával - civilszervezetek 2022. évi támogatására.

A pályázati felhívás közzététele 2022. június 27-én megtörtént, **a beadási határidő augusztus 5. napja volt,** melyidőpontig **18 civil szervezet nyújtotta be pályázatát.** A pályázatok egy kivételével megfeleltek a kiírásban szereplő formai és tartalmi követelményeknek, néhány szervezet esetében voltak hiányosságok, melyeket a civil szervezetek 1 kivételével határidőben pótolták.

Bátaszéki Római Katolikus Plébánia a hiánypótlási felhívásban foglaltaknak hiánypótlásra nyitva álló határidő letelte után tett eleget.

Az alábbi táblázatban a város 2022. évi költségvetési rendeletében meghatározott szervezetek csoportjaihoz kötött kiegészítő keretösszegek szerepelnek, a helyi civil szervezetek által igényelt támogatások csoportonkénti összesítése, valamint a különbözet kimutatása.

|  |  |  |  |
| --- | --- | --- | --- |
| **Támogatási keretek megnevezése** | **Keretösszegek**(a város 2022. II. félévi költségvetési rendelete szerint) | **Civil szervezetek által igényelt összeg** | **Maradvány** (-)  **Többlet** (+) |
| egyházak  | 500 000 Ft | 375.000 Ft | 125 000 Ft |
| hagyományőrző egyesületek  | 850 000 Ft | 849 600 Ft | 400 Ft |
| alapítványok  | 200 000 Ft | 820 000 Ft | -620 000 Ft |
| sportszervezetek  | 200 000 Ft | 200 000 Ft | 0 Ft |
| közművelődési szervezetek  | 500 000 Ft | 320 000 Ft | 180 000 Ft |
| egyéb civil szervezetek  | 500 000 Ft | 1 075 000 Ft | -575 000 Ft |
| **Összesen:** | 2 7500 000 Ft | **3 639 600 Ft** | -889 600 Ft |

A támogatás természetbeni vagy pénzbeli formában egyaránt nyújtható. A természetbeni támogatás módja az ingyenes vagy kedvezményes helyiséghasználat, illetve más, a működést segítő ingyenes, vagy kedvezményes szolgálatás lehet. **Természetbeni támogatásra nem tartott igényt egyik civil szervezet sem a pályázatában.**

Az előterjesztés melléklete az egyesületek, szervezetek kérelme alapján összeállított táblázat, mely a felhasználás célját, az igényelt összeg nagyságát és a javasolt támogatási összeget tartalmazza.

A határozati javaslat szerint a támogatási keretek átcsoportosításával együtt a civil szervezeteknek megítélendő alábbi támogatási összegek megállapítását kezdeményezzük:

**H a t á r o z a t i j a v a s l a t :**

**a bátaszéki székhelyű civil szervezetek 2022. II. félévi támogatására**

Bátaszék Város Önkormányzat Képviselő testülete

1. Bátaszék Város Önkormányzata 2022. évi költségvetésében *a működési célú pénzeszközátadás államháztartáson kívülre* nyújtott támogatás keretei között az alábbi átcsoportosítást hagyja jóvá, egyúttal felkéri a város jegyzőjét, hogy a következő negyedévben a helyi költségvetési rendelet módosításakor gondoskodjon az alábbi táblázatban rögzített adatok átvezetéséről:

|  |  |  |
| --- | --- | --- |
| **Támogatási keretek megnevezése** | **2022. II. félévi költségvetés szerinti keretösszegek** | **Átcsoportosítás utáni keretösszeg** |
| egyházak  | 500 000 Ft | 125 000 Ft |
| hagyományőrző egyesületek  | 850 000 Ft | 849 000 Ft |
| alapítványok  | 200 000 Ft | 660 000 Ft |
| sportszervezetek  | 200 000 Ft | 200 000 Ft |
| közművelődési szervezetek  | 500 000 Ft | 300 000 Ft |
| egyéb civil szervezetek  | 500 000 Ft | 600 000 Ft |
| **Összesen:** | **2 750 000 Ft** | **2 734 000 Ft** |

1. *az önkormányzat által államháztartáson kívülre nyújtott támogatásairól szóló* 1/2015.(I.27.) *önkormányzati rendelet 9. §-ában* foglaltak alapján a 2022. évi költségvetés e célra elkülönített kerete terhére az alábbi támogatásokat állapítja meg, azzal, hogy a kapott támogatási összeget a civil szervezetek az előterjesztés mellékletében megjelölt célra használhatják fel.

|  |  |  |
| --- | --- | --- |
|  | **Civil szervezet** | **Támogatási összeg** |
| 1 | **Bátaszéki Római Katolikus Plébánia** | **0 Ft** |
| 2 | **Bátaszéki Református Missziói Egyházközség** | **125.000 Ft** |
| 3 | **Bátaszéki Felvidék Néptánc Egyesület**  | **283.000 Ft** |
| 4 | **Bátaszéki Székelyek Baráti Köre** | **283.000 Ft** |
| 5 | **Bátaszéki Német Nemzetiségi Egyesület**  | **283.000 Ft** |
| 6 | **Bátaszék Város Közoktatási, Közművelődési és Műemlékvédelmi Közalapítvány**  | **300.000 Ft** |
| 7 | **Vicze János Sport Közalapítvány**  | **100.000 Ft** |
| 8 | **Tolna Megyei Egészséges Iskolák és Diákjaiért Közhasznú Alapítvány** | **100.000 Ft** |
| 9 | **Bátaszéki Árva Gyermekekért Közalapítvány** | **60.000 Ft** |
| 10 | **Székely Dezső Református Alapítvány**  | **100.000 Ft** |
| 11 | **Legjobb Utcai Csapat Egyesület**  | **200.000 Ft** |
| 12 | **Bátaszéki Pedagógus Kórus**  | **150.000 Ft** |
| 13 | **Bátaszéki Kamarakórus**  | **150.000 Ft** |
| 14 | **Bátaszéki "Napsugár" Nyugdíjas Egylet**  | **100.000 Ft** |
| 15 | **Morzsu Egyesület**  | **100.000 Ft** |
| 16 | **Bátaszéki Önkéntes Tűzoltó Egyesület** | **100.000 Ft** |
| 17 | **Bátaszéki Nagycsaládosok Egyesülete** | **200.000 Ft** |
| 18 | **Cikádor Főnix Egyesület** | **100.000 Ft** |
|  | **összesen:** | **2.734.000 Ft** |

1. felkéri a város polgármesterét, hogy a megállapított pénzügyi támogatások felhasználására vonatkozóan 15 napon belül kössön támogatási szerződést a pályázóval, egyúttal – a szerződés aláírását követő 5 napon belül – a Bátaszéki KÖH Pénzügyi Irodája gondoskodjon a támogatási összeg, szerződésben foglalt ütemezés szerinti átutalásáról.

*Határidő:* 2022. szeptember 15.

*Felelős:* Dr. Bozsolik Róbert polgármester

 (a szerződések aláírásáért)

*Határozatról értesül:* a pályázó civil szervezetek

 Bátaszéki KÖH Pénzügyi Iroda

 irattár